**KREDITÁTVITEL**

**Kreditátviteli eljárás:** a hallgatói jogviszony alatt a már korábban megszerzett kreditek befogadása a hallgató mintatantervében előírt követelményekre.

A felsőoktatási tanulmányokra vonatkozó jogszabályok alapján a hallgatónak nem kell teljesítenie a tantervben előírt követelményeket, ha azokat korábban már elsajátította és azt hitelt érdemlő módon igazolja. Az ilyen, a korábbi tanulmányok során szerzett tudás elismertetésére irányuló kérelem a Kreditátviteli Bizottsághoz nyújtható be. A jogszabályok által meghatározott, kreditegyenértékűségre vonatkozó szabályok szerint a Bizottság dönt arról, hogy a korábban megszerzett tanegységek vagy munkatapasztalat (pl. szakmai gyakorlat esetén) ekvivalensek-e a most előírt követelményekkel.

A **kérelmek benyújtását a regisztrációs héten kell elvégezni, melynek végső határideje** **az adott félév kurzusfelvételi időszakának vége** **ld. tanévi időbeosztás:**

<https://univet.hu/hu/oktatas/tanulmanyi-osztaly/a-tanev-idobeosztasa/2024-25/>

**A 2024/2025. tanév őszi félévében ez 2024. szeptember 13-a péntek 13.00 óra.**

A határidő jogvesztő határidő, elmulasztása esetén igazolási kérelemnek helye nincs.

**A hallgatók kérelmeiket a Tanulmányi Osztályon adhatják le:**

- személyesen [ügyfélfogadási időben](https://ppk.elte.hu/elerhetosegek_th), vagy
- elektronikusan **a csapo.timea@univet.hu címre küldve, vagy,**- postai úton (Állatorvostudományi Egyetem Tanulmányi Osztály 1078 Budapest, István u. 2.)

A kérelmekhez használható **űrlap ebben a menüpontban** [**https://univet.hu/hu/oktatas/tanulmanyi-osztaly/nyomtatvanyok-urlapok-segedletek/**](https://univet.hu/hu/oktatas/tanulmanyi-osztaly/nyomtatvanyok-urlapok-segedletek/)

található.

**A kreditátviteli eljárás lefolytatásához csatolandó dokumentumok:**

* *a leckekönyv vonatkozó részének hitelesített másolata vagy* hiteles teljesítés-igazolás vagy kreditigazolás *(kérjük bejelölni a hivatkozott tantárgyakat!)*
* *az elfogadtatni kívánt tantárgy hitelesen igazolt, aláírt, lepecsételt tantárgyi tematikája.*

A hiányosan benyújtott kérelem esetében a bizottság nem tud döntés hozni, így a kérelmet érdemi vizsgálat nélkül elutasítja.

A felvételi eljárás keretében azonos szakra újra felvételt nyert hallgatók esetében a korábban ugyanazon szakon az Egyetemen teljesített tanulmányi egységek elismerésére kreditátviteli eljárásban kerül sor. Az újra felvettek esetében nem szükséges a képzés kreditértéke harmadát az adott képzésen teljesíteni.

A hallgatók a kérelmet a felvétel évében adják be jól átgondolva, hogy mely tantárgyakat szeretnék elfogadtatni. Kreditelbírálásra a félév során később már nincs lehetőség.

Az elfogadott tárgyakat az ÁTE mintatanterve szerint meghatározott kredittel számítjuk be. Felhívom a hallgatók figyelmét, hogy az ösztöndíj index, az összesített korrigált kreditindex számításánál csak az adott félévben felvett és a félévi vizsgaidőszakban a vizsgakötelezettség teljesítésével befejezett tantárgyak kerülnek beszámításra. Az akkreditált tantárgy kreditértéke csak az összkreditbe számítható be. Nem vehető figyelembe azonban sem az átsorolásnál alkalmazott összesített korrigált kreditindex átlagában, sem a tanulmányi ösztöndíj elosztásához használt kreditindex átlagában.

Ha a kreditátvitellel teljesíteni kívánt tantárgyat a hallgató a kurzusfelvételi időszakban fölveszi, elfogadása esetén a Tanulmányi Osztály a kurzus felvételét törli.